Document ID: /roh_data/filtered/fineweb-2-filterrobots_roh.jsonl.gz/19624

Questa sonda fiss la 31avla ediziun da la cursa da cult «Beni's Super-G» stada sin il program. L'organisatur Beni Cathomas è trumpà, che sia cursa na sa betg vegnir manada atras pervia dal coronavirus. El ha dentant er totala chapientscha che quai na saja actualmain betg pussaivel.
Cler, i fa schon mal. Nus ans legrain uss dentant gia sin proxim onn.
Beni Cathomas stat spezialmain mal per ils uffants. L'entir enviern clamavan ils uffants sin el «Beni's Super-G» cura ch'el era en il territori da skis . El haja badà che blers uffants sa legravan immens sin la cursa.
Beni Cathomas ha dentant er ina buna novitad per tut ils fans da la cursa. Uschè ditg ch'el saja fit vegn quest eveniment fatg vinavant. El saja gia motivà d'organisar proxim onn puspè il «Beni's Super-G».